pythainlp/thai-wiki-dataset-v4 huggingface dataset:
แคว้นโรนาลป์

โรนาลป์  เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นโอแวร์ญ-โรนาลป์) ตั้งอยู่บริเวณภาคตะวันออกเฉียงใต้ของประเทศฝรั่งเศส ทิศเหนือติดกับแคว้นบูร์กอญและฟร็องช์-กงเต ทิศตะวันตกติดกับแคว้นโอแวร์ญ ทิศใต้ติดกับแคว้นล็องก์ด็อก-รูซียงและพรอว็องซาลป์โกตดาซูร์ ส่วนทางทิศตะวันออกติดกับประเทศสวิตเซอร์แลนด์และอิตาลี
แคว้นโรนาลป์ได้ชื่อมาจากแม่น้ำโรนและเทือกเขาแอลป์ มีเมืองหลวงคือลียง ซึ่งเป็นเมืองที่ใหญ่เป็นลำดับที่สองของประเทศฝรั่งเศส รองลงมาจากกรุงปารีส แคว้นโรนาลป์นี้ยังเป็นสถานที่ตั้งของยอดเขาที่สูงที่สุดในทวีปยุโรปตะวันตกอีกด้วยซึ่งก็คือยอดเขามงบล็อง ภายในแคว้นมีแม่น้ำสองสายไหลผ่านคือแม่น้ำโรนและแม่น้ำโซน ซึ่งมาบรรจบกันที่เมืองหลวงลียง ทั้งยังมีแม่น้ำอาร์แด็ชอีกด้วย และยังพรมแดนติดต่อกับทะเลสาบเจนีวาและทะเลสาบอานซี
ภาษาฝรั่งเศสเป็นภาษาราชการในแคว้นโรนาลป์ แต่มีภาษาท้องถิ่นที่พูดกันมากอยู่สองภาษาคือภาษาอาร์เปอตังซึ่งถูกจัดว่าเป็นภาษาใกล้สูญพันธุ์และภาษาอุตซิตา ประชาชนบางส่วนเป็นประชาชนอพยพมาจากประเทศโปแลนด์ อิตาลี โปรตุเกส และแอฟริกาเหนือ
ประวัติ.
แม้ว่าจะมีประชาชนอาศัยอยู่ในแคว้นโรนาลป์มาตั้งแต่ยุคก่อนประวัติศาสตร์ แต่ผู้ที่อาศัยอยู่บนผืนแผ่นดินนี้ที่ได้มีการบันทึกไว้ชนชาติแรกคือ กอล เมืองอย่างเช่น "ลียง" ("Lugdunum" ในภาษาละติน มีชื่อมาจากเทพเจ้าลูของชาวกอล) ถูกค้นพบโดยพวกกอลและเป็นเมืองค้าขายระหว่างทางเหนือและใต้ ดินแดนส่วนมากได้กลายเป็นของอาณาจักรโรมันเมื่อจูเลียส ซีซาร์ได้เข้าโจมตีและยึดครอง ซึ่งทำให้เมืองลียงเป็นเมืองสำคัญแห่งหนึ่งของโรมัน
ทั้งแคว้น (ยกเว้นจังหวัดซาวัว) เคยเป็นส่วนหนึ่งของอาณาจักรเมโรแว็งเชียงและกาโรแล็งเชียง ก่อนที่จะไปเป็นดินแดนภายใต้ราชวงศ์กาเปเตียง และเมื่อได้เป็นส่วนหนึ่งของดินแดนของฝรั่งเศสแล้ว ประวัติศาสตร์ของแคว้นโรนาลป์จึงไม่ต่างจากแคว้นอื่น ๆ ที่เป็นส่วนหนึ่งของประเทศฝรั่งเศส
การขนส่ง.
แคว้นโรนาลป์เป็นศูนย์กลางการขนส่งและเดินทางของยุโรปที่สำคัญแห่งหนึ่ง โดยเชื่อมประเทศฝรั่งเศสตอนเหนือและยุโรปเข้ากับดินแดนบริเวณทะเลเมดิเตอร์เรเนียน ประชากรหลายล้านคนเดินทางผ่านมอเตอร์เวย์ในช่วงฤดูร้อนจากกรุงปารีสสู่ทะเลเพื่อพักผ่อน ถนนยุโรปสาย E15 (จากสหราชอาณาจักรไปยังสเปน) พาดตัวลงผ่านแคว้นโรนาลป์นี้ ทั้งยังมีสนามบินนานาชาติที่เมืองลียง แซ็งเตเตียน เกรอนอบล์ และสนามบินภายในประเทศอีกหลายแห่งอีกด้วย แคว้นแห่งนี้ยังเป็นศูนย์กลางของการขนส่งโดยรถไฟอีกด้วย เนื่องจากรถไฟฟ้าเตเฌเว (TGV) แล่นผ่านกลางเมืองลียงจากเมืองหลวงปารีสอีกด้วย ทั้งนี้ยังมีการก่อสร้างรถไฟข้ามประเทศจากเมืองลียงไปยังตูรินอีกด้วย
เศรษฐกิจ.
แคว้นโรนาลป์เป็นแคว้นหนึ่งที่มีความร่ำรวย เพราะเศรษฐกิจของแคว้นนี้อยู่ในลำดับที่ 2 รองลงมาจากแคว้นอีล-เดอ-ฟร็องส์ ที่เป็นเช่นนี้ก็เนื่องมาจากผลผลิตที่หลากหลายและแตกต่างกันภายในแคว้น เช่นอุตสาหกรรมขนาดเบา เทคโนโลยีระดับสูงและเครื่องยนต์ เป็นต้น ทั้งยังเป็นสถานที่ท่องเที่ยวที่สำคัญของประเทศฝรั่งเศส เพราะมีเทือกเขาแอลป์อยู่ภายในบริเวณแคว้น การศึกษาของแคว้นโดยมหาวิทยาลัยชั้นนำที่เมืองลียงและเกรอนอบล์เป็นสถานที่ดึงดูดให้มีผู้คนหลั่งใหลเข้ามาแลกเปลี่ยนเศษสตางค์กัน ณ แคว้นแห่งนี้
และเป็นที่น่าสนใจว่า บริเวณพื้นที่ที่ติดกับประเทศสวิตเซอร์แลนด์ จะมีเศรษฐกิจคล้ายคลึงกับนครเจนีวาเป็นอย่างมาก ซึ่งทำให้หน้าที่เป็นเสมือนสถานที่ส่งสินค้าและอุตสาหกรรมของเจนีวาไปโดยปริยาย
กีฬา.
แคว้นโรนาลป์เป็นเสมือนบ้านของสโมสรฟุตบอลที่สำคัญของประเทศฝรั่งเศส ซึ่งรวมถึงสโมสรออแล็งปิกลียอแน (แชมป์ปัจจุบัน) และอาแอ็สแซ็งเตเตียน
แคว้นพรอว็องซาลป์-โกตดาซูร์

พรอว็องซาลป์-โกตดาซูร์ ([pʁɔvɑ̃s‿alp kot d‿azyʁ]; , หรือ ,) โดยทั่วไปเรียกสั้น ๆ ว่า ปากา  เป็นหนึ่งในแคว้น 18 แคว้นของประเทศฝรั่งเศส มีผู้อาศัยในแคว้นนี้ตามสำมะโน ค.ศ. 2015 ที่ 5,007,977 คน
เศรษฐกิจในแคว้นนี้มีขนาดใหญ่เป็นอันดับ 3 โดยเป็นรองเพียงแคว้นอีล-เดอ-ฟร็องส์กับแคว้นโอแวร์ญ-โรนาลป์ จีดีพีใน ค.ศ. 2015 อยู่ที่ 168,200 ล้านยูโร (190,500 ล้านดอลลาร์สหรัฐ) ส่วนจีดีพีต่อหัวอยู่ที่ 30,863 ยูโร (34,950 ดอลลาร์สหรัฐ)
แคว้นนอร์-ปาดกาแล

นอร์-ปาดกาแล ([nɔʁ pɑ d(ə) kalɛ]) เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นโอดฟร็องส์) มีพรมแดนทางทะเลติดกับอังกฤษ โดยมีช่องแคบอังกฤษเป็นผืนน้ำกั้นไว้
ฟีลิป แซนเดอร็อส

ฟีลิป ซีลแว็ง แซนเดอร็อส  เป็นกองหลังชาวสวิส เกิดเมื่อวันที่ 14 กุมภาพันธ์ ค.ศ. 1985 ณ กรุงเจนีวา ประเทศสวิสเซอร์แลนด์ เป็นบุตรของชาวสเปนและชาวเซอร์เบีย ปัจจุบันเล่นให้กับบาเลนเซียในลาลิกา ของสเปน ในตำแหน่งกองหลังตรงกลาง
รัง

รัง (ชื่อวิทยาศาสตร์: "Shorea siamensis") เป็นไม้ยืนต้นประเภทใบเดียวชนิดหนึ่งที่มีอยู่ตามป่าเบญจพรรณแล้ง และ ป่าแดงทั่วไป มีคุณสมบัติในการทนแล้งและทนไฟได้ดีมาก พบในประเทศอินโดนีเซีย, มาเลเซีย, พม่า และไทย
เป็นไม้ยืนต้นผลัดใบ มีความสูง 15–20 เมตร เปลือกต้นสีเทาแตกเป็นร่องตามความยาวลำต้น ใบเป็นใบเดี่ยวเรียงสลับ แผ่นใบรูปไข่ ปลายใบมน โคนใบหยักเว้า ดอกสีเหลืองออกเป็นช่อ กลิ่นหอมอ่อน ออกดอกเดือนมีนาคม-เมษายน ผลรูปกระสวย มีปีกยาว 3 ปีก ปีกสั้น 2 ปีก
เป็นพันธุ์ไม้มงคลพระราชทานประจำจังหวัดอุดรธานี มีชื่อเรียกอื่น ๆ อีก เช่น "เปา, เปาดอกแดง" ในภาษาเหนือ หรือ "เรียง, เรียงพนม" ในภาษาเขมร
เอดูวาร์ดู ดา ซิลวา

เอดูวาร์ดู อัลวิส ดา ซิลวา  หรือรู้จักกันในชื่อว่า เอดูวาร์ดู เกิดเมื่อวันที่ 25 กุมภาพันธ์ พ.ศ. 2526 เป็นนักฟุตบอลชาวโครเอเชียที่เกิดในประเทศบราซิล ปัจจุบันเล่นให้กับสโมสรฟุตบอลชัคตาร์โดเนตสค์ ในตำแหน่งกองหน้า
จังหวัดไกลกังวล

จังหวัดไกลกังวล เป็นโครงการจัดตั้งจังหวัดใหม่ของประเทศไทย สืบเนื่องจาก วันที่ 30 สิงหาคม พ.ศ. 2549 คณะรัฐมนตรีรัฐบาลทักษิณ ชินวัตร ได้พิจารณาการนำเสนอโครงการจัดตั้งจังหวัดที่ 77 เป็นการรวม 5 อำเภอ 2 จังหวัดในแหล่งท่องเที่ยวที่สำคัญของประเทศคือ อำเภอชะอำ และอำเภอท่ายาง จากจังหวัดเพชรบุรี และอำเภอหัวหิน อำเภอปราณบุรี และอำเภอสามร้อยยอด จากจังหวัดประจวบคีรีขันธ์ เข้าเป็นจังหวัดเดียว
ทั้งนี้คณะรัฐมนตรีได้มอบหมายให้กระทรวงมหาดไทย ศึกษาความเป็นไปได้ในการจัดตั้ง เพื่อเป็นการเฉลิมพระเกียรติเนื่องในวโรกาสฉลองครบรอบ 80 พรรษาของพระบาทสมเด็จพระปรมินทรมหาภูมิพลอดุลยเดช ใน พ.ศ. 2550 และอำเภอหัวหินยังเป็นที่ตั้งของวังที่ประทับอีกด้วย แต่โครงการนี้ได้ถูกยกเลิกไปพร้อมกับรัฐบาลชุดดังกล่าว 
ต่อมาใน พ.ศ. 2551 ได้มีการนำเรื่องส่งเข้ามาพิจารณาอีกครั้ง โดยอ้างเหตุผลเพื่อเป็นการเฉลิมพระเกียรติในวโรกาสที่สมเด็จพระนางเจ้าฯ พระบรมราชินีนาถ มีพระชนมายุครบ 77 พรรษา พร้อมเหตุผลประกอบในการจัดตั้งจังหวัดใหม่ให้เป็นไปตามมติคณะรัฐมนตรีวันที่ 8 ธันวาคม 2524 จนกระทั่งเดือนมกราคม พ.ศ. 2552 นายปานชัย บวรรัตนปราณ ผู้ว่าราชการจังหวัดประจวบคีรีขันธ์ในขณะนั้น ได้แจ้งหนังสือเวียนด่วนที่สุดที่ ปข 0017/21174 เรื่องพระราชบัญญัติจัดตั้งจังหวัดไกลกังวล ให้ทุกหน่วยงานตอบแสดงความเห็นตามแบบสอบถามไปยังสำนักงานปกครองจังหวัด โดยระบุว่าได้รับแจ้งจากกระทรวงมหาดไทยว่าสำนักเลขาธิการนายกรัฐมนตรีได้ส่งสำเนาร่าง พรบ.ตั้งจังหวัดไกลกังวลเพื่อพิจารณาเสนอความเห็นในรายละเอียดผลดี ผลเสีย สาระสำคัญของร่าง พรบ.ดังกล่าว ได้อ้างเหตุผลความจำเป็นว่า เนื่องจากจังหวัดประจวบคีรีขันธ์มีประชากรอาศัยจำนวนมาก และมีพื้นที่กว้าง ส่งผลให้ประชาชนไม่ได้รับความสะดวกในการติดต่อราชการ เพื่อให้เป็นประโยชน์ในการปกครองและอำนวยความสะดวกให้กับประชาชน จึงสมควรแยก อำเภอปราณบุรี อำเภอหัวหิน อำเภอสามร้อยยอด ออกจากจังหวัดประจวบคีรีขันธ์ และแยกอำเภอชะอำออกจากการปกครองของจังหวัดเพชรบุรี รวมตั้งขึ้นเป็นจังหวัดไกลกังวล โดยให้เปลี่ยนชื่ออำเภอหัวหินเป็นอำเภอเมืองไกลกังวล 
จนถึงปัจจุบันยังไม่มีความคืบหน้าในการจัดตั้งจังหวัดดังกล่าว
ภาษาไอซ์แลนด์

ภาษาไอซ์แลนด์ ("อีสฺแลนฺสฺกา") เป็นภาษาเจอร์แมนิกเหนือ ภาษาราชการของประเทศไอซ์แลนด์ มีผู้พูดประมาณ 350,000 คน ภาษาไอซ์แลนด์เป็นภาษาเจอร์แมนิกเหนือที่ใกล้เคียงกับภาษานอร์สโบราณมากที่สุด
ภาษาไอซ์แลนด์ยังคงรูปแบบทางไวยากรณ์หลายอย่างของภาษาเจอร์แมนิกแบบโบราณ โดยยังคงการผันคำที่ซับซ้อน
คำศัพท์.
พิสุทธินิยมทางภาษา.
ภาษาไอซ์แลนด์รูปแบบปัจจุบันได้รับอิทธิพลสูงจากขบวนการพิสุทธินิยมทางภาษา ในศตวรรษที่ 19 นักเขียนและผู้มีการศึกษาอื่น ๆ ในประเทศไอซ์แลนด์ได้เริ่มขบวนการปฏิรูปการใช้ภาษา โดยมีวัตถุประสงค์เพื่อ 1) กำจัดคำศัพท์จากภาษาต่างชาติออกให้มากที่สุดเท่าที่ทำได้ 2) สร้างคำศัพท์ใหม่เพื่อรับรองแนวคิดสมัยใหม่ และ 3) ปรับเปลี่ยนรูปแบบภาษาเพื่อให้สอดคล้องกับวิถีชีวิตในสมัยนั้น จึงทำให้มีการหลีกเลี่ยงการใช้คำยืมที่เป็นคำสร้างใหม่ที่พบได้ในภาษาอื่น ๆ หลายภาษา คำเก่าหลายคำที่เลิกใช้ไปแล้วที่มีรากมาจากภาษานอร์สเก่าก็ได้นำกลับมาใช้ใหม่ โดยใช้เป็นหน่วยคำที่ได้รับนิยามใหม่ก่อนนำไปประกอบกับหน่วยคำใหม่อื่นเพื่อสร้างคำใหม่ ยกตัวอย่างเช่น คำว่า ' ("ไฟฟ้า") ซึ่งแปลตามตัวอักษรว่า "พลังงานอำพัน" เป็นคำแปลยืม (calque) จากหน่วยคำไม่อิสระจากภาษากรีก คือ "electr-" (เทียบกับคำว่า ' "อำพัน") อีกตัวอย่างที่คล้ายกันคือคำว่า ' ("โทรศัพท์") ซึ่งเดิมแปลว่า "สาย หรือ เชือก" และคำว่า ' ("คอมพิวเตอร์") ซึ่งเป็นคำกระเป๋า (portmanteau) ระหว่างคำว่า ' ("ตัวเลข") และคำว่า ' ("หมอดูผู้หญิง")
อาเลียกซันดร์ ฆเลียป

อาเลียกซันดร์ เปาลาวิช ฆเลียป ([alʲækˈsand(a)r ˈɣlʲep]; ; เกิด 1 พฤษภาคม ค.ศ. 1981) หรือโดยทั่วไปเรียกเป็นภาษาอังกฤษว่า อเล็กซานเดอร์ เฮล็บ เป็นอดีตนักฟุตบอลอาขีพชาวเบลารุส ในช่วงปี ค.ศ. 1998–2019 ในตำแหน่งกองกลางตัวรุกหรือปีก เขาเป็นที่รู้จักในเรื่องความว่องไวและความสามารถในการเลี้ยงบอล 
ฆเลียปลงเล่นให้กับ 13 สโมสรตลอดอาชีพการค้าแข้งใน 6 ประเทศโดยเขาลงเล่นให้กับเฟาเอ็ฟเบ ชตุทการ์ท ในเยอรมนี มากที่สุดด้วยจำนวนนัด 211 นัดในช่วงปี ค.ศ. 2000–2005 และ 2009–2010 เขายังเคยคว้าแชมป์ยูฟ่าแชมเปียนส์ลีกกับบาร์เซโลนา ในฤดูกาล 2008–09 อีกทั้งเขายังเคยลงเล่นให้กับทีมชาติเบลารุสชุดใหญ่ มาตั้งแต่ปี ค.ศ. 2001 โดยเขาได้ลงเล่น 80 นัดและทำได้ 6 ประตู โดยฆเลียปได้ประกาศเลิกเล่นฟุตบอลอาชีพอย่างเป็นทางการในเดือนมีนาคม ค.ศ. 2020 ในวัย 38 ปี
กาแอล กลีชี

กาแอล กลีชี  เป็นนักฟุตบอลชาวฝรั่งเศส เกิดเมื่อวันที่ 26 กรกฎาคม ค.ศ. 1985 ที่เมืองตูลูซ ประเทศฝรั่งเศส ปัจจุบันเล่นให้กับสโมสรฟุตบอลเซอร์เว็ตต์ในสวิสซูเปอร์ลีก
มาตีเยอ ฟลามีนี

มาตีเยอ ฟลามีนี (เกิดเมื่อวันที่ 7 มีนาคม ค.ศ. 1984 ที่มาร์แซย์) เป็นนักฟุตบอลชาวฝรั่งเศส ตำแหน่งกองกลางตัวรับ และยังเคยเล่นในตำแหน่งฟูลแบ็กอีกด้วย ในอดีตเคยเล่นให้กับออแล็งปิกเดอมาร์แซย์, เอซีมิลาน และอาร์เซนอล โดยเฉพาะอาร์เซนอลที่เล่นให้ถึง 2 ช่วง
ฟลามินี ได้หมดสัญญากับอาร์เซนอลไปหลังจบฤดูกาล 2015–16 ด้วยอายุที่มากขึ้น และต่อมาในเดือนกันยายน ก็ได้ย้ายเข้าสู่คริสตัลพาเลซ ไปแบบไม่มีค่าตัว
ชีวิตส่วนตัว ฟลามินี ยังเป็นนักธุรกิจอีกด้วย ฟลามินีได้เข้าซื้อกิจการบริษัทพลังงานทดแทนสัญชาติอเมริกัน และเปิดตัวเมื่อเดือนมีนาคม ค.ศ. 2016 หลังจากที่ปิดเป็นความลับนานถึง 7 ปี ซึ่งบริษัทนี้มีมูลค่าถึง 20,000 ล้านปอนด์
แอมานุแอล อาเดอแบยอร์

เชยี แอมานุแอล อาเดอแบยอร์  เป็นอดีตนักฟุตบอลชาวโตโกเชื้อสายไนจีเรียเกิดที่กรุงโลเมเมื่อวันที่ 26 กุมภาพันธ์ ค.ศ. 1984 
เคยเล่นให้กับสโมสรในยุโรปอย่างแม็ส (FC Metz) โมนาโก และอาร์เซนอล ที่สร้างชื่อให้เขา จนได้รับโหวตให้เป็นนักฟุตบอลยอดเยี่ยมประจำทวีปแอฟฟริกา ในปี ค.ศ. 2008
การย้ายสู่แมนเชสเตอร์ซิตี และกรณีพิพาทกับทีมเก่าอาร์เซนอล หลัง 3 ปี ในการลงเล่นให้กับยอดทีมจากลอนดอนเหนือ ลงเล่นไป 104 นัด และทำไปถึง 46 ประตู อาเดบาร์ยอร์ซึ่งก่อนหน้านี้เคยให้สัมภาษณ์ว่า"ตนเล่นฟุตบอลอาชีพเพื่อเงิน" และพร้อมจะย้ายออกจากทีมหากได้รับข้อเสนอที่น่าท้าทาย ได้ตัดสินใจเซ็นสัญญาห้าปีกับแมนเชสเตอร์ซิตีด้วยค่าตัว 25 ล้านปอนด์ ท่ามกลางเสียงวิพากษ์วิจารณ์ถึงความไม่จงรักภักดีต่อสโมสรจากแฟนบอล
และเมื่ออาเดอแบยอร์ต้องลงเล่นให้แมนเชสเตอร์ซิตีในนัดที่เปิดบ้านรับทีมเก่าอย่างอาร์เซนอล อาเดอแบยอร์ได้แสดงพฤติกรรมที่ได้รับเสียงวิพากษ์วิจารณ์จากทั้งแฟนบอลทีมเก่าและบุคคลทั่วไปอย่างมากจากการย่ำสตั๊ดใส่หน้าโรบิน ฟัน แปร์ซี หัวหอกชาวดัตช์เพื่อนร่วมทีมเก่า และการวิ่งจากอีกฟากของสนามไปแสดงความดีใจต่อหน้าแฟนบอลทีมเก่าเพื่อเป็นการเยาะเย้ย ซึ่งเขาได้ออกมาแถลงข่าวในภายหลังว่า เป็นอารมณ์ชั่ววูบจากความกดดันที่ถูกแฟนบอลทีมเก่าโห่ ส่วนมาร์ก ฮิว ผู้จัดการทีมได้ออกมาแก้ตัวว่า นั่นเพราะอาเดอแบยอร์ต้องการเป็นที่รักของแฟนบอลทีมใหม่เท่านั้น
จากนั้นอาเดอแบยอร์ยังได้ให้สัมภาษณ์ที่มีลักษณะในการโจมตีทีมเก่าอยู่เรื่อย ๆ
ในฤดูกาล 2015–16 อาเดอแบยอร์ต้องกลายเป็นนักฟุตบอลที่ไม่มีสังกัดเมื่อหมดสัญญากับทอตนัมฮอตสเปอร์ไป จนกระทั่งในต้นปี ค.ศ. 2016 คริสตัลพาเลซได้ทำสัญญากับอาเดอแบยอร์เป็นระยะเวลาสั้น ๆ 6 เดือน จนกระทั่งจบฤดูกาล
โลเม

โลเม (-may", -MAY") เป็นเมืองหลวงของประเทศโตโก มีประชากรประมาณ 700,000 คน (ค.ศ. 1998) ตั้งอยู่ที่ปากแม่น้ำกินี โลเมเป็นศูนย์กลางการปกครองและการอุตสาหกรรมของประเทศ ภายในเมืองมีท่าเรือ สินค้าส่งออกที่สำคัญของประเทศคือ กาแฟ, โกโก้, โกปรา และแก่นปาล์ม นอกจากนั้นยังมีโรงกลั่นน้ำมันอยู่อีกด้วย
คอร์ซิกา

คอร์ซิกา , กอร์ส  หรือ กอร์ซีกา  เป็นเกาะที่ใหญ่เป็นลำดับที่ 4 ในทะเลเมดิเตอร์เรเนียน (รองจากเกาะซิซิลี ซาร์ดิเนีย และไซปรัส) ตั้งอยู่ในทะเลเมดิเตอร์เรเนียน ทางทิศตะวันตกของประเทศอิตาลี ทิศตะวันออกเฉียงใต้ของประเทศฝรั่งเศส และทิศเหนือของซาร์ดิเนีย
คอร์ซิกาเป็นเป็นหนึ่งในแคว้น 18 แคว้นของประเทศฝรั่งเศส แต่ที่จริงแล้วตามกฎหมาย คอร์ซิกามีฐานะเป็นประชาคมดินแดน  ของฝรั่งเศส จึงมีอำนาจมากกว่าแคว้นอื่น ๆ ในฝรั่งเศสแผ่นดินใหญ่อยู่บ้าง แต่ในการสนทนาทั่วไป คอร์ซิกามักจะถูกเรียกว่าเป็น "แคว้น" และอยู่ในรายนามแคว้นของประเทศฝรั่งเศสตลอดมา ทั้ง ๆ ที่เป็นเกาะแยกออกมาจากแผ่นดินใหญ่โดยมีทะเลลีกูเรียนขวางไว้
มีกลุ่มการเมืองหลายกลุ่มที่ต่อต้านและเรียกร้องเอกราชจากฝรั่งเศส เช่น แนวร่วมปลดปล่อยแห่งชาติคอร์ซิกา
เดนีลซง เปเรย์รา เนวิส

เดนีลซง เปเรย์รา เนวิส หรือ เดนิลสัน  เป็นนักฟุตบอลชาวบราซิล เกิดเมื่อวันที่ 16 กุมภาพันธ์ ค.ศ. 1988 ที่เมืองเซาเปาลู ประเทศบราซิล เล่นในตำแหน่งกองกลาง ปัจจุบันเล่นให้กับสโมสรฟุตบอลเซาเปาลูในบราซิลและยังเป็นกัปตันทีมชาติบราซิลชุดอายุไม่เกิน 20 ปีชุดปัจจุบันอีกด้วย
มานูเอล อัลมูเนีย

มานูเอล อัลมูเนีย ริเบโร เป็นอดีตนักฟุตบอลอาชีพชาวสเปน เกิดเมื่อวันที่ 19 พฤษภาคม ค.ศ. 1977 ที่เมืองปัมโปลนา เคยเป็นผู้รักษาประตูให้กับสโมสรฟุตบอลอาร์เซนอลในพรีเมียร์ลีก อังกฤษ และเป็นรองกัปตันทีม
ในปี ค.ศ. 2014 อัลมูเนียต้องยุติการเล่นฟุตบอลไปเนื่องจากอาการการเต้นของหัวใจที่ผิดปกติ
มิซูกิ คาวาชิตะ

มิซูกิ คาวาชิตะ (; โรมาจิ: "Kawashita Mizuki") เป็นนักเขียนการ์ตูนชาวญี่ปุ่น เกิดเมื่อวันที่ 30 สิงหาคม 2508 ที่จังหวัดชิซูโอกะ เป็นที่รู้จักในผลงานเรื่อง อิจิโกะ 100%
มิซูกิ คาวาชิตะ เคยใช้นามปากกาว่า มิกัง โมโมกูริ (; โรมาจิ: "Momokuri Mikan") โดยการเขียนการ์ตูนตอนเดียวจบ (หรือ One-Shot) ลงในนิตยสารของชูเอฉะ และได้เริ่มเขียนการ์ตูนเรื่องยาวลงใน โชเน็นจัมป์รายสัปดาห์ โดยเรื่องแรกคือ ลิลิมุ Kiss สองปีถัดมาได้เขียนเรื่อง อิจิโกะ 100% และได้เป็นที่รู้จักในที่สุด เมื่อปี 2550 ก็ได้เขียนการ์ตูนเรื่องยาวอีกชื่อเรื่องว่า Hatsukoi Limited (; โรมาจิ: "Hatsukoi Rimiteddo") ปัจจุบันกำลังเขียนการ์ตูนเรื่อง Ane Doki
ระบบปรับอากาศ

ระบบปรับอากาศ  คือ ระบบที่ทำหน้าที่ปรับสภาพของอากาศให้เหมาะกับสภาวะที่ผู้ใช้ต้องการ อาจจะเป็นการปรับอากาศเพื่อการเก็บรักษาอาหาร หรือสิ่งของ และรวมถึงการปรับอากาศเพื่อการอยู่อาศัยในอาคารด้วย โดยอาจจะเป็นการปรับให้อุณหภูมิสูงขึ้นหรือต่ำลงก็ได้ และยังต้องมีการควบคุมปริมาณความชื้นสัมพัทธ์ในอากาศ ความเร็วลม กลิ่นและสิ่งเจือปนในอากาศด้วย
ประเภทของระบบปรับอากาศ.
ประเภททำน้ำเย็นระบายความร้อนด้วยนํ้า (Water Cooled Water Chiller).
ประเภททำน้ำเย็นระบายความร้อนด้วยนํ้า เป็นระบบที่มีขนาดใหญ่ที่สุด อุปกรณ์ที่ใช้พลังงานไฟฟ้ามากที่สุดคือเครื่องทำน้ำเย็น และมีอุปกรณ์ประกอบคือปั๊มน้ำเย็น ปั๊มน้ำระบายความร้อน หอผึ่งเย็น และอุปกรณ์ส่งจ่ายลมเย็น การทำงานแบ่งเป็น 2 วงจร คือ
ประเภททำน้ำเย็นระบายความร้อนด้วยอากาศ (Air Cooler Water Chiller).
ประเภททำน้ำเย็นระบายความร้อนด้วยอากาศ เป็นระบบที่เล็กกว่าระบบแรกโดยมีความแตกต่างกันที่การระบายความร้อนเท่านั้น ซึ่งระบบนี้จะไม่มีวงจรของน้ำระบายความร้อนเพราะจะใช้อากาศในการระบายความร้อน ดังนั้น อุปกรณ์ที่ใช้พลังงานไฟฟ้ามากที่สุดคือ เครื่องทำน้ำเย็นและมีอุปกรณ์ประกอบคือ ปั๊มน้ำเย็นและอุปกรณ์ส่งจ่ายลมเย็น เท่านั้น การระบายความร้อนออกจากสารทำความเย็นจะใช้อากาศดูดหรือเป่าไปยังขดท่อความร้อน ซึ่งพัดลมอาจมีจำนวนหลายชุดใน Chiller แต่ละชุด ดังนั้นเครื่องทำน้ำเย็นระบบนี้จะมีประสิทธิภาพต่ำกว่าแบบระบายความร้อนด้วยน้ำเพราะน้ำจะมีความสามารถในการระบายความร้อนสูงกว่า อีกทั้งเมื่อพัดลมชำรุดจะเกิดการลัดวงจรของลมทำให้ประสิทธิภาพลดลงด้วย นอกจากนั้นเครื่องปรับอากาศระบบนี้จะมีอายุการใช้งานสั้นเพราะจะต้องติดตั้งภายนอกอาคารซึ่งตากแดดตากฝนตลอดเวลา ดังนั้นผู้ใช้ควรดูแลทำความสะอาดและหาวัสดุให้ร่มเงาแก่ ขดท่อความร้อน ปัจจุบันมีโรงงานหลายแห่งได้ใช้น้ำช่วยระบายความร้อนโดยการสเปรย์ไปที่ขดท่อความร้อนส่งผลให้ ประสิทธิภาพสูงขึ้นประมาณ 10-20%
ประเภทเป็นชุดระบายความร้อนด้วยน้ำ (Water Cooled Package).
ประเภทเป็นชุดระบายความร้อนด้วยน้ำแบบนี้จะมีขนาดเล็กโดยทั้งชุดอยู่ภายในบริเวณปรับอากาศซึ่งจะมีคอมเพรสเซอร์อยู่ภายในด้วย แต่จะมีขดท่อระบายความร้อนด้วยน้ำแยกกันแต่ละชุด ดังนั้นปัญหาของระบบนี้คือการบำรุงรักษาหรือการทำความสะอาดคอนเดนเซอร์ซึ่งมีขนาดเล็กและมีจำนวนมาก ส่วนระบบปั๊มน้ำระบายความร้อนและหอผึ่งเย็นจะเหมือนกับระบบระบายความร้อนด้วยน้ำแบบอื่น ในการตรวจสอบและบำรุงรักษาคอนเดนเซอร์นั้นก็ทำเช่นเดียวกับคอนเดนเซอร์ของระบบใหญ่
ประเภทแยกส่วน (Split Type).
ประเภทแยกส่วน เป็นแบบที่มีขนาดเล็กที่สุด ส่วนใหญ่ใช้กับห้องปรับอากาศในโรงงานเพราะสะดวกในการใช้งานและการดูแลรักษาไม่ยุ่งยากมากนักแต่ประสิทธิภาพต่ำกว่าระบบใหญ่ ส่วนประกอบที่ใช้พลังงาน แยกเป็น 2 ส่วนคือ Condensing Unit อาจอยู่ภายนอกห้อง ซึ่งประกอบด้วยขดท่อความร้อน พัดลม และคอมเพรสเซอร์  Fan Coil Unit จะอยู่ภายในห้อง ซึ่งประกอบด้วยขดท่อความเย็นและพัดลม โดยทั้งสองส่วนจะเชื่อมต่อกันด้วยท่อทองแดง สิ่งที่สำคัญของระบบนี้จะต้องทำความสะอาดขดท่อและกรองอากาศเป็นประจำ รวมทั้งตรวจเช็คปริมาณสารทำความเย็นและฉนวนหุ้มท่อ นอกจากนั้นในการติดตั้งถ้ามีระยะห่างกันเกิน 5 เมตร จะต้องขยายขนาดท่อดูดสารทำความเย็น (ท่อไอ) ให้ใหญ่ขึ้นและเพิ่มปริมาณสารหล่อลื่นเข้าไปในคอมเพรสเซอร์ และถ้าติดตั้ง Condensing Unit สูงกว่า Fan Coil Unit ท่อทางดูดจะต้องทำ TAP เป็นรูปตัวยู หรือตัวเอส เพื่อจะให้น้ำมันหล่อลื่นถูกดูดกลับเข้าคอมเพรสเซอร์ได้ มิเช่นนั้นคอมเพรสเซอร์จะเกิดการไหม้ได้ นอกจากนั้นกรณีที่ลิ้นลดความดันอยู่ที่ Condensing Unit จะต้องทำการหุ้มฉนวนท่อทองแดงทั้งสองท่อแยกจากกัน
การลอบสังหาร

การลอบสังหาร หรือ การลอบฆ่า เป็นการฆาตกรรมบุคคลสำคัญหรือเป็นที่รู้จัก เช่น ประมุขแห่งรัฐ, หัวหน้ารัฐบาล, นักการเมือง, พระราชวงศ์, บุคคลที่มีชื่อเสียง, นักข่าว หรือ ซีอีโอ การลอบสังหารอาจเกิดขึ้นมาจากแรงจูงใจทางการเมืองและการทหาร หรือทำไปเพื่อผลประโยชน์ทางการเงิน เพื่อการแก้แค้นมาจากความไม่พอใจ จากความปราถนาที่จะได้รับชื่อเสียงโด่งดังหรือความฉาวโฉ่ หรือเป็นเพราะคำสั่งทางทหาร ความมั่นคง ฝ่ายกบฏ หรือตำรวจลับให้ดำเนินการลอบสังหาร การลอบสังหารมีมานับตั้งแต่สมัยโบราณ บุคคลที่กระทำการลอบสังหารจะถูกเรียกว่า แอสซาซิน หรือ ฮิทแมน
อาร์ควิบัส

ปืนอาร์ควิบัส  คือ ลักษณะของปืนยาวที่ชนิดหนึ่งซึ่งปรากฏการใช้ในยุโรปครั้งแรกในคริสต์ศตวรรษที่ 15 คำว่า "อาร์ควิบัส"  มาจากคำภาษาเยอรมัน  ถึงแม้ว่าคำว่าอาร์ควิบัสจะใช้เรียกปืนยาวยุคศตวรรษที่ 15-17 ก็ตามที่ แต่โดยความหมายดั่งเดิมแล้วคำๆนี้ใช้เรียก "ปืนใหญ่ที่ถือด้วยมือ" (Hand cannon หรือ handgonne) ที่มีการใช้ขาหยั่งคำตัวปืนเพือแบ่งเบานํ้าหนักและเพือการเล็งได้อย่างมั่งคง ปืนอาร์คิวบัสมีลักษณะสำคัญคือการใช้ขาหยั้งคำตัวปืน
เช่นเดียวกับปืนรุ่นก่อนหน้า อาร์คิวบัสมีนํ้าหนักมากและไม่แม่นยำนักเมื่อเทียบกับปืนบรรจุปากรุ่นหลังๆ
สถานีวิทยุกระจายเสียง

สถานีวิทยุกระจายเสียง เป็นสถานที่ของหน่วยงาน ซึ่งทำหน้าที่สื่อสารมวลชน ด้วยการใช้เครื่องส่งกระจายเสียงผ่านคลื่นวิทยุ โดยใช้เสากระจายสัญญาณ ออกไปยังผู้ฟังผ่านเครื่องรับวิทยุ
สถานีวิทยุกระจายเสียงในประเทศไทย.
กิจการวิทยุกระจายเสียงในประเทศไทย จัดตั้งขึ้นเมื่อปี พ.ศ. 2469 โดยพลเอก พระเจ้าบรมวงศ์เธอ กรมพระกำแพงเพชรอัครโยธิน เสนาบดีกระทรวงพาณิชย์และคมนาคม ทรงจัดตั้งสถานีวิทยุกระจายเสียงทดลองขนาดเล็กขึ้นในวังเพื่อการค้นคว้าส่วนพระองค์ จนกระทั่งปี พ.ศ. 2471 ทรงสั่งซื้อเครื่องส่งวิทยุ กระจายเสียงคลื่นสั้น 36.42 เมตร ขนาด 200 วัตต์ มาจากต่างประเทศ แล้วทรงมอบหมายให้กรมไปรษณีย์โทรเลข ดำเนินการทดลองส่งวิทยุกระจายเสียง จากอาคารที่ทำการไปรษณีย์โทรเลข ปากคลองโอ่งอ่าง จึงนับเป็นการส่งวิทยุกระจายเสียง ครั้งแรกในประเทศไทย
ปลาฉนากจะงอยปากแคบ

ปลาฉนากจะงอยปากแคบ (ชื่อวิทยาศาสตร์: "Anoxypristis cuspidata") ปลากระดูกอ่อนชนิดหนึ่ง ในวงศ์ปลาฉนาก (Pristidae) จัดเป็นปลาฉนากเพียงชนิดเดียวที่อยู่ในสกุล "Anoxypristis" โดยมาจากภาษากรีก "oxy" (οξυ) หมายถึง "คม", "pristis" (πρίστης) หมายถึง "เลื่อย" และ "custidata" มาจากภาษาละตินคำว่า "cuspidatus" หมายถึง "จุด"
ลักษณะ.
มีรูปร่างเหมือนปลาฉนากทั่วไป แต่มีรูปร่างเพรียวกว่า ส่วนหัวแคบกว่า สีลำตัวเป็นสีน้ำตาลหรือสีเทา จะงอยปากแคบกว่าปลาฉนากจะงอยปากกว้าง ("Pristis microdon") และมีจำนวนซี่ฟันมากกว่า คือ มีจำนวน 23-35 คู่
ขนาดโตเต็มที่ราว 4 เมตร เป็นปลาฉนากอีกชนิดหนึ่งที่สามารถปรับตัวให้อยู่ในน้ำจืดได้ พบตามชายฝั่งของทะเลอินโด-แปซิฟิก, ทะเลแดง, อ่าวเปอร์เซีย, ปาปัวนิวกินี, ออสเตรเลียทางตอนเหนือ, ญี่ปุ่นตอนใต้ รวมถึงปากแม่น้ำขนาดใหญ่ในประเทศไทยด้วย
ปลาฉนากจะงอยปากแคบ จัดเป็นปลาที่ใกล้สูญพันธุ์อย่างวิกฤตตามบัญชีของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN)
PHTML Encoder

PHTML Encoder เป็นโปรแกรมเข้ารหัสประเภทแชร์แวร์ที่ถูกพัฒนาโดย RSSoftware Lab โดยรองรับขั้นตอนวิธีการเข้ารหัสหลากประเภท โปรแกรมนี้ถูกเขียนขึ้นสำหรับทำงานทั้งบนระบบปฏิบัติการไมโครซอฟท์ วินโดวส์ และลินุกซ์
PHTML Encoder ถูกสร้างขึ้นเพื่อใช้ในการเข้ารหัสพีเอชพีสคริปต์ก่อนที่จะทำการแจกจ่ายออกไป เพื่อไม่ให้ผู้อื่นทราบตรรกะของผู้พัฒนาได้ ทั้งยังสามารถกำหนดให้สคริปต์ที่ถูกเข้ารหัสทำงานเฉพาะบนเครื่องใดเครื่องหนึ่ง เพื่อให้สคริปต์ดังกล่าวทำงานได้เฉพาะบนเครื่องของผู้พัฒนาได้ โปรแกรมสามารถทำงานได้บนทุกแพลตฟอร์มที่รองรับการทำงานของภาษาพีเอชพี และยังมีส่วนต่อประสานกับผู้ใช้ทั้งแบบกราฟิก และ command-line อีกด้วย
นอกเหนือไปจากตัวโปรแกรมแล้ว ทาง RSSoftware Lab ยังมีการขายซอร์สโค้ดของโปรแกรมพร้อมสิทธิ์ในการปรับแก้อีกด้วย นี่แตกต่างจากโอเพนซอร์สซอฟต์แวร์ตรงที่ไม่อนุญาตให้มีการแจกจ่ายซอร์สโค้ดของโปรแกรมต่อ และผู้ใช้ต้องซื้อตัวซอร์สโค้ดจากทางบริษัท แทนที่จะเป็นการแจกจ่ายเสรี
การทำงานของ PHTML Encoder.
PHTML Encoder จะทำการเข้ารหัสพีเอชพีสคริปต์บนเครื่องแม่ข่ายด้วยขั้นตอนวิธีการเข้ารหัสที่ผู้ใช้เลือกไว้ แต่เครื่องแม่ข่ายยังคงสามารถประมวลผลสคริปต์ดังกล่าวได้ปกติ ทั้งนี้เพื่อให้ผู้ใช้เกิดความมั่นใจว่าสคริปต์ของตนจะไม่ถูกนำไปเผยแพร่โดยไม่ได้รับอนุญาต
 ตัวอย่างสคริปต์ก่อนการเข้ารหัส:
 จะได้รับการเข้ารหัสเป็น:
เมื่อมีเครื่องลูกข่ายเชื่อมต่อเข้ามายังเครื่องแม่ข่ายเว็บ เครื่องแม่ข่ายจะทำการค้นหาไฟล์พีเอชพีสคริปต์แล้วส่งไปให้ PHP preprocessor ตามปกติ
ทั้งนี้หากเราได้ทำการติดตั้งไลบรารีของโปรแกรมเอาไว้แล้ว PHP preprocessor จะสามารถทำความเข้าใจสคริปต์ที่ถูกเข้ารหัสไว้ได้เสมือนว่ามันไม่ได้ถูกเข้ารหัส PHP preprocessor จะทำการประมวลผลเปลี่ยนสคริปต์นั้นเป็น HTML แล้วส่งเป็นเว็บเพจกลับไปยังเครื่องลูกข่ายอีกครั้ง
PHTML Encoder สามารถใช้ขั้นตอนวิธีในการเข้ารหัสดังต่อไปนี้ได้ 3-WAY, AES (Rijndael), Blowfish, CAST-128, CAST-256, DESX (DES-XEX3), Diamond2, GOST, IDEA, MARS, RC2, RC5, RC6, SAFER, Serpent, SHARK, Skipjack, Square, TEA, Triple DES, Twofish ฯลฯ
อย่างไรก็ตาม PHTML Encoder ที่จำหน่ายเสรีนั้นมีข้อเสียอยู่นั่นคือการที่ผู้ใช้ไม่สามารถเลือกคีย์หรือขั้นตอนวิธีด้วยตัวเองได้หากไม่ใช้เวอร์ชัน PRO (ซึ่งต้องซื้อจากผู้พัฒนา) ทำให้ผู้ใช้ PHTML Encoder คนอื่น ๆ สามารถถอดรหัสสคริปต์ของตัวผู้ใช้เองได้ทั้งหมด
ประวัติ.
แต่เดิม PHTML Encoder ถูกพัฒนาภายใต้ชื่อ PHP Encoder แต่ภายหลังได้รับคำร้องขอจาก PHP Group ให้เปลี่ยนชื่อ จึงเปลี่ยนมาใช้ชื่อ PHTML Encoder จนถึงปัจจุบัน
พลซุ่มยิง

พลซุ่มยิง หรือ สไนเปอร์  เป็นหน่วยหนึ่งในกองกำลังทหารและตำรวจ มีความสามารถสูงในเรื่องของการยิงปืนในระยะไกล ทำหน้าที่ยิงเพื่อหวังผลจำกัดการเคลื่อนไหวหรือการปฏิบัติการของข้าศึกจากระยะไกล รวมถึงมีการอำพรางตัว เพื่อไม่ให้ข้าศึกรู้ตัวระหว่างรอยิง พลซุ่มยิงมักทำงานร่วมกับพลชี้เป้า (Spotter) พลซุ่มยิงเป็นงานที่ใช้ความอดทนในการรอคอย ช่วงอายุที่ดีที่สุดของสไนเปอร์คืออายุ 35 ปี ถึง 49 ปี
มีการบันทึกระยะซุ่มยิงที่ไกลที่สุดคือ 2,430 เมตร โดยสิบโทร็อบ เฟอร์ลอง เมื่อเดือนมีนาคม พ.ศ. 2545 ในอัฟกานิสถาน โดยใช้กระสุนฮอร์นาดี A-MAX เวรี่ โลว์ แดร็ก หนัก 70 เกรนขนาด .50 คาลิเบอร์และปืน TAC-50 แมคมิลแลนด์
อาวุธที่ใช้งานโดยพลซุ่มยิง.
M14
แฟรงโก แองเจิลโลนี่

ฟรังโก อันเจโลนี่ หรือ ฟรังโก้ แองเจิลโลนี่  เป็นศิลปินชาวอิตาลี-ดัตช์ เกิดเมื่อ ค.ศ. 1967 ที่กรุงโรม ตั้งแต่ปี ค.ศ. 1990 เป็นตันมา เขาได้อาศัยและทำงานอยู่ในกรุงอัมสเตอร์ดัม ประเทศเนเธอร์แลนด์ จึงเรียกได้ว่า ศิลปินลูกครึ่ง ดัตช์-อิตาเลียน 
เขาเริ่มเดินทางมายังประเทศไทยเมื่อ ปี 2004 จากการเชิญตัวมาเป็นอาจารย์ และทำ work shop กับนักศึกษา ที่มหาวิทยาลัยศิลปากร จะเห็นได้ว่า ชาวอิตาเลียนมีความผูกผันกับศิลปากรสมัยท่านศิลป์ พีระศรี อย่างต่อเนื่อง 
ผลงานของเขาจะเป็นในแนว Visual and conceptual art งานของเขาส่วนใหญ่จะเป็นในรูปแบบของการผสมผสาน ในงานศิลปะกับสังคม และ การเมือง แง่คิดในด้านปรัชญา การใช้ชีวิต ศาสนา งานของเขาส่วนใหญ่จะให้แง่คิด ซึ่งไม่ใช่ว่า ศิลปะ คือ การมองถึงความสวยงามเพียงอย่างเดียว แต่ศิลปะคือการให้แนวคิด การปรับเปลี่ยนมุมมองให้กว้างขึ้น ในสังคมที่เป็นอยู่ในโลกปัจจุบัน ซึ่งคำว่าศิลปะจะเกี่ยวข้องกับชีวิตประจำวันของเราอย่างเลี่ยงไม่ได้ แต่ปกติเราจะมองคำว่าศิลปะคือ ความสวยงามในผืนผ้าใบและในกรอบเท่านั้น ในช่วงเวลาต่าง ๆ กัน ตลอดเวลา 15-20 ปี ในช่วงผลงานของเขาจะเป็นในแนวหลากหลาย แต่ยังคงมี concept ของงานไปในทิศทางเดียวกัน แต่ไม่เจาะจงสิ่งใดเป็นพิเศษ เพราะศิลปะและมุมมองสามารถปรับเปลี่ยนได้ในการเวลา แต่สิ่งที่สำคัญที่สุดของงานศิลปะของเขา คือ การเข้าใจชีวิตมากขึ้นผ่านจากผลงานที่เขาแสดงกิจกรรมต่าง ๆ ที่ทำขึ้น 
ผลงานที่ผ่านมาและเป็นที่รู้จักมากที่สุดคือ The Super Genetic Market และยังคงจัด project อย่างต่อเนื่อง ซึ่งในปี 2004 ได้มีงานแสดงผลงานนี้ในกรุงเทพ ที่ Bed Supper Club ซึ่งเป็นงานในเชิงสร้างสรรค์ ในแนวทางที่ใช้เทคโนโลยีในการปรับเปลี่ยน genes ของมนุษย์ในเชิงวิทยาศาสตร์มาผสมผสานได้อย่างลงตัวในงานศิลปะ
พอล วอล์กเกอร์

พอล วิลเลียม วอล์กเกอร์ ที่ 4 (12 กันยายน ค.ศ. 1973 — 30 พฤศจิกายน ค.ศ. 2013) เป็นนักแสดงชาวอเมริกันและอดีตนายแบบ มีผลงานการแสดงที่เป็นที่รู้จักคือบทไบรอัน โอคอนเนอร์  จากภาพยนตร์แฟรนไชส์เรื่อง "เร็ว..แรงทะลุนรก" และเรื่อง "หนุ่มจืดหัวใจเจ๋ง" กับการว่ายน้ำและเล่นเซิร์ฟไปทั่วชายหาดต่าง ๆ ทางด้านใต้ของรัฐ การดำน้ำเป็นส่วนหนึ่งของเขาโดยแสดงในภาพยนตร์เรื่อง "ดิ่งลึก ฉกมหาภัย" ในปี 2005 วอล์กเกอร์ ติด 1 ใน 50 หนุ่มหล่อสาวสวยที่สุดในโลกจากการจัดอันดับของนิตยสารพีเพิล และ"เร็ว..แรงทะลุนรก 7" เป็นภาพยนตร์เรื่องสุดท้ายของพอล วอล์กเกอร์ ก่อนที่เขาจะเสียชีวิต
ประวัติ.
พอล วอล์กเกอร์ เกิดที่รัฐแคลิฟอร์เนีย แม่เคยเป็นนางแบบ มีน้องชาย 2 คน ชื่อโคดี และ คาเล็บ และน้องสาวอีก 2 คน ชื่อ เอมี่ และ แอชลีย์ มีลูกสาว 1 คน ชื่อมีโดว์ เรน (Meadow Rain) ซึ่งเกิดจากรีเบกก้า แมคเบรน แฟนเก่า ศึกษาที่โรงเรียนเดอะ คาร์เดน ลี ต่อด้วยอัลเฟรด โนเบิล สคูล และระดับไฮสคูลที่วิลเลจ คริสเตียน จบการศึกษาในปี 1991 หลังจากนั้นศึกษาต่อที่ วิทยาลัยทางตอนใต้ของแคลิฟอร์เนียหลายแห่ง สาขาชีววิทยาทางทะเล เริ่มเข้าวงการตั้งแต่เด็กด้วยการถ่ายแบบโฆษณา ต่อมาร่วมแสดงในละครซิตคอมเรื่อง Throb ช่วงคริสต์ทศวรรษที่ 80 เข้าสังกัดโมเดลลิ่งและมีผลงานภาพยนตร์เกรดบีอย่าง "Monster in the Closet" (1987) และ "Tammy and the T-Rex" (1994) และยังเล่นละครเช่น "The Young and the Restless" ในปี 1993
ในปี 1998 ได้มีผลงานการแสดงภาพยนตร์มากขึ้นเช่น "Meet the Deedles Phil Deedle", "Pleasantville", "Skip Martin" จนมีผลงานสร้างชื่อในปี 2001 กับภาพยนตร์เรื่อง "Fast and the Furious" และเรื่อง "Joy Ride" ในปีเดียวกัน และยังได้รับเสียงวิจารณ์ในทางที่ดี ต่อมา ปี 2003 ประสบความสำเร็จอีกรอบจาก "2 Fast 2 Furious" 
และในปี 2004 กับภาพยนตร์เรื่อง "Noel" ช่วงต้นปี 2006 วอล์กเกอร์มีผลงาน 2 เรื่อง เป็นภาพยนตร์แนวแอ๊กชั่นสยองขวัญ "Running Scared" และภาพยนตร์แนวผจญภัยของบริษัทดีสนีย์เรื่อง "Eight Below" เรื่องนี้ทำรายได้สูงถึง 24 ล้านดอลลาร์ จากการเข้าฉายได้เพียง 4 วันที่อเมริกา ซึ่งก่อนหน้านี้ ภาพยนตร์เรื่อง "Timeline" และ "Into the Blue" ล้มเหลวในเรื่องรายได้และถูกวิพากษ์วิจารณ์อย่างหนัก ต่อมาปลายปี 2006 เขามีผลงานเรื่อง "Flags of Our Fathers" กำกับโดย คลินต์ อีสต์วู้ด ในปี 2008 มีผลงานเรื่อง "The Heaven Project"
การเสียชีวิต.
เมื่อวันที่ 30 พฤศจิกายน ค.ศ. 2013 เวลาประมาณ 15:30 น. "ตามเวลาท้องถิ่น" วอล์กเกอร์เสียชีวิตลงเนื่องจากอุบัติเหตุทางรถยนต์ ซึ่งโฆษกส่วนตัวของวอล์กเกอร์ได้ออกมาระบุว่า วอล์กเกอร์เสียชีวิตจากอุบัติเหตุทางรถยนต์ที่แซนตาแคลริตา แคลิฟอร์เนีย รายละเอียดเบื้องต้นระบุว่าวอล์กเกอร์เดินทางไปร่วมงานแสดงรถยนต์การกุศลที่จัดขึ้นเพื่อหาเงินช่วยเหลือผู้ประสบภัยไต้ฝุ่นไห่เหยี่ยนในฟิลิปปินส์ ของมูลนิธิรีชเอาท์เวิลด์ไวด์ (Reach Out Worldwide) ที่เขาเป็นผู้ก่อตั้งเอง (ซึ่งก่อตั้งเมื่อปี 2010) และก่อนที่จะเข้างาน วอล์กเกอร์กับเพื่อนได้ขึ้นไปทดลองรถพอร์เชอ คาร์เรรา จีที เพื่อทดสอบหมุนรถ โดยวอล์กเกอร์นั่งเป็นผู้โดยสารในปอร์เช่คันนั้น ต่อมารถได้เกิดเสียหลักพุ่งชนกับต้นไม้ข้างทาง เกิดเพลิงลุกไหม้ท่วมทั้งตัวรถ ซึ่งเหตุดังกล่าวทำให้เขาและเพื่อนเสียชีวิตทั้งคู่ ในวัย 40 ปี 
ผลงานภาพยนตร์.
ผลงานภาพยนตร์ของ พอล วอล์กเกอร์ มีทั้งหมด 28 เรื่อง และเขาเริ่มเป็นที่รู้จักครั้งแรกเมื่อเขาแสดงภาพยนตร์ "เร็ว..แรงทะลุนรก" ตั้งแต่ภาค 1 ถึง 7
รอยประสาน (กายวิภาคศาสตร์)

รอยประสาน ("ซูเจอร์") เป็นข้อต่อชนิดหนึ่ง จัดเป็นชนิดย่อยของข้อต่อชนิดเนื้อเส้นใยคั่น (fibrous joint หรือ synarthrosis) ซึ่งพบอยู่ในกะโหลกศีรษะ (หรือกระดูกหุ้มสมอง) โดยที่กระดูกทั้งสองชิ้นจะยึดกันด้วยเส้นใยที่เรียกว่า Sharpey's fibres ข้อต่อชนิดนี้สามารถเคลื่อนไหวได้เล็กน้อย ทำให้กะโหลกศีรษะมีความยืดหยุ่นเล็กน้อย
เมื่อแรกเกิด กระดูกกะโหลกศีรษะหลายชิ้นอาจยังไม่เชื่อมเป็นแผ่นกระดูกที่ชิดติดกัน บริเวณที่อยู่ระหว่างชิ้นกระดูกนั้นจะเป็นแผ่นเนื้อเยื่อคลุมที่เรียกว่า กระหม่อม (fontanelle) บริเวณบนกะโหลกศีรษะสามารถมีการเปลี่ยนแปลงได้ตลอดช่วงวัยผู้ใหญ่ (แม้จะไม่รวดเร็วนัก) ซึ่งมีประโยชน์ในการให้ข้อมูลทางนิติวิทยาศาสตร์และโบราณคดี
รายชื่อซูเจอร์.
ซูเจอร์หลายตำแหน่งบนกะโหลกศีรษะมีชื่อตามชื่อกระดูกที่ซูเจอร์นี้คั่นอยู่ แต่บางตำแหน่งก็มีชื่อเฉพาะของมันเอง
ปีเตอร์ โอทูล

ปีเตอร์ ซีมัส โอ ทูล (2 สิงหาคม ค.ศ. 1932 - 14 ธันวาคม ค.ศ. 2013) เป็นนักแสดงชาวไอร์แลนด์ เคยได้รับการเสนอชื่อเข้าชิงรางวัลออสการ์ 8 ครั้ง และได้รับรางวัลลูกโลกทองคำ 3 ครั้ง
ประวัติ.
ปีเตอร์ โอ ทูล เกิดที่ไอร์แลนด์ เติบโตที่ยอร์กเชียร์ ประเทศอังกฤษ แต่หลักฐานบางแหล่งระบุว่าเขาเกิดที่ประเทศอังกฤษ อีกทั้งยังระบุวันที่เกิดไม่ตรงกัน คือบางแหล่งระบุว่าเขาเกิดในวันที่ 2 มิถุนายน เป็นลูกครึ่งไอริช-สก็อตแลนด์
ปีเตอร์เริ่มอาชีพการแสดงตั้งแต่อายุ 20 ปี โดยเข้าเรียนการแสดง และเริ่มแสดงละครเวทีตั้งแต่อายุ 22 ปี และเริ่มมีชื่อเสียงจากการแสดงละครจากบทประพันธ์ของวิลเลียม เชคเสปียร์ เริ่มแสดงภาพยนตร์ในปี ค.ศ. 1959 และมีชื่อเสียงจากบท ที. อี. ลอว์เรนซ์ ในภาพยนตร์เรื่อง "ลอว์เรนซ์ ออฟ อาระเบีย" (Lawrence of Arabia) ในปี ค.ศ. 1962 ผลงานกำกับโดยเดวิด ลีน อำนวยการสร้างโดยแซม สปีเกล (ผู้สร้าง "The Bridge on the River Kwai")
ผลงานอื่น ๆ ที่มีชื่อเสียงของปีเตอร์ ได้แก่เรื่อง "Man of La Mancha" (1972) (สร้างจากดอนกิโฆเต้ ของมิเกล เด เซรบันเตส) "The Last Emperor" (1987) และ "Troy" (2004)
ปีเตอร์ได้รับการเสนอชื่อเข้าชิงรางวัลออสการ์ 8 ครั้ง แต่ไม่เคยได้รับรางวัลเลย นับเป็นสถิติสูงสุดสำหรับผู้ได้รับการเสนอชื่อ แต่ไม่เคยได้รับรางวัล แต่ในปี ค.ศ. 2003 เขาได้รับรางวัลพิเศษ Lifetime Achievement
แดดดีแยงกี

รามอน ลุยส์ อายาลา โรดริเกซ  หรือที่รู้จักกันในนาม แดดดีแยงกี (เกิดเมื่อวันที่ 3 กุมภาพันธ์ ค.ศ. 1976) เป็นนักร้องชาวปวยร์โตรีโกแนวเรเกตอน ซึ่งเป็นแนวเพลงผสมระหว่างเร็กเก ลาติน และฮิปฮอป และในปี ค.ศ. 2006 เขาได้รับการยกย่องจากนิตยสารไทม์ว่าเป็น 1 ใน 100 บุคคลที่มีอิทธิพลที่สุดในโลก และซิงเกิลในปี 2004 ที่ชื่อว่า "กาโซลีนา" กลับมาได้รับความนิยมอีกครั้งในเดือนเมษายน ค.ศ. 2023
ประวัติ.
รามอน เกิดที่ซานฮวน ปวยร์โตรีโก เขามีผลงานเพลงดังชุด "บาร์ริโอฟิโน(ES"Barrio Fino")" ที่มีเพลงดังอย่าง "กาโซลินา" หลังจากนั้นได้ออกอัลบั้มชุด Cartel: The Big Boss หลังจากหายไป 3 ปี โดยเขาได้ให้เหตุผลว่าเป็นเพราะเขารักในการทำเพลง ไม่ใช่แค่โยนจังหวะใส่คนฟังเท่านั้น รามอน ได้แต่งงานกับ มิเรดิส กอนซาเลซ เมื่ออายุ 17 ปี และมีลูกด้วยกัน 3 คน
รากที่สิบสองของสอง

รากที่สิบสองของสอง หรือ <math>\sqrt[12]{2}</math> เป็นจำนวนอตรรกยะ เป็นจำนวนที่ใช้ในทางดนตรีในการแสดงถึงอัตราส่วนของความถี่ระหว่างตัวโน้ตสองตัวที่อยู่ติดกัน
รากที่สิบสองของสองมีค่าประมาณคือ 1.0594630943593... และสามารถเขียนในรูปเศษส่วนต่อเนื่องได้ดังนี้
<math>1 + \frac{1}{16 + \frac{1}{1 + \frac{1}{4 + \frac{1}{2 + \frac{1}{7 +\frac{1}{1 + \frac{1}{1+ \frac{1}{2 + \frac{1}{\ddots}}}}}}}}}</math>
จำนวนพลาสติก

จำนวนพลาสติก  ในทางคณิตศาสตร์ หมายถึง รากที่เป็นจำนวนจริงของสมการ 
<math>x^3=x+1,\;</math> 
ซึ่งมีค่าเท่ากับ
<math>\rho = \sqrt[3]{\frac{1}{2}+\frac{1}{6}\sqrt{\frac{23}{3}}}+\sqrt[3]{\frac{1}{2}-\frac{1}{6}\sqrt{\frac{23}{3}}}</math>
หรือค่าประมาณคือ 1.324717957244746025960908854...
คุณสมบัติอื่น ๆ.
จำนวนพลาสติกยังเป็นรากของสมการเหล่านี้ด้วย
<math>x^5 = x^4 + 1\;</math>
<math>x^5 = x^2 + x + 1\;</math> 
<math>x^5 = x^4 + x^3 - x\;</math>
<math>x^6 = x^2 + 2x + 1\;</math>
<math> \!\ x^6 = x^4 + x + 1</math>
<math>x^7 = 2x^5 - 1\;</math>
<math>x^7 = 2x^4 + 1\;</math>
<math>x^8 = x^4 + x^3 + x^2 + x + 1\;</math>
<math>x^9 = x^6 + x^4 + x^2 + x + 1\;</math>
<math>x^{12} = 2x^{10} - x^4 - 1\;</math>
<math>x^{14} = 4x^9 + 1\;</math>
และเป็นจำนวนปิโซ-วิชยรฆวัน ที่มีค่าน้อยที่สุด
มาร์ชา เรอัล

<ns>0</ns>
 <revision>
 <timestamp>2008-04-28T17:19:24Z</timestamp>
 <contributor>
 <username>Potapt</username>
 </contributor>
 <comment>มาร์ชา เรอัล ถูกเปลี่ยนชื่อเป็น มาร์ชาเรอัล</comment>
 <origin>1091531</origin>
 <model>wikitext</model>
 <format>text/x-wiki</format>
กระสวยอวกาศชาเลนเจอร์

กระสวยอวกาศชาเลนเจอร์  รหัสประจำยานคือ OV-099 เป็นกระสวยอวกาศลำที่สองที่ใช้ปฏิบัติภารกิจในอวกาศขององค์การนาซ่า สร้างถัดจากกระสวยอวกาศโคลัมเบีย เริ่มปล่อยสู่อวกาศครั้งแรก(ภารกิจที่ STS-6) ในวันที่ 4 เมษายน พ.ศ. 2526 (ค.ศ. 1983) และปฏิบัติภารกิจมาแล้วถึง 9 ครั้งก่อนที่จะมาประสบอุบัติเหตุกระสวยอวกาศระเบิด(ในภารกิจที่ STS-51-L) ในวันที่ 28 มกราคม พ.ศ. 2529 (ค.ศ. 1986) หลังจากที่ปล่อยกระสวยสู่ท้องฟ้าได้ 73 วินาที ทำให้ลูกเรือทั้ง 7 คนในยานเสียชีวิตทั้งหมด หลังจากที่อุบัติเหตุครั้งนี้ ทาง NASA จึงได้สร้างกระสวยอวกาศเอนเดฟเวอร์ (Space Shuttle Endeavour) ขึ้นมาปฏิบัติภารกิจแทนยานชาเลนเจอร์ ในปี พ.ศ. 2535 (ค.ศ. 1992)
ยานชาเลนเจอร์ได้รับเลือกให้ปฏิบัติภารกิจทั้งหมด 10 ครั้ง มีลูกเรือเดินทางกับยานแล้ว 60 คน รวมเวลาอยู่ในอวกาศเป็นเวลา 62.41 วัน มีระยะการเดินทางรวม 25,803,939 ไมล์ หรือ 41,527,416 กิโลเมตร
การสูญเสียกระสวยอวกาศชาเลนเจอร์.
ในภารกิจครั้งที่ 10 (เที่ยวบินที่ STS-51-L) ของยานชาเลนเจอร์ ซึ่งเป็นวันที่ 28 มกราคม พ.ศ. 2529 หลังจากปล่อยยานขึ้นไปเพียงนาทีเศษ ยานชาเลนเจอร์ได้ประสบอุบัติเหตุจากการระเบิด เนื่องจากยางรูปวงแหวนที่ใช้ปิดกั้นแก๊สระหว่างรอยต่อในจรวดบูสเตอร์(Solid Rocket Booster : SRB)ตัวขวาได้มีการเสียหายมาจากการยิงจรวดมาในภารกิจก่อนหน้านั้นหลายครั้งมาแล้ว และยังมีอีกปัจจัยนึงคือในวันที่ปล่อยกระสวยครั้งนี้ สภาพอากาศที่เย็นจัดได้ก่อให้เกิดน้ำแข็งเกาะตามฐานปล่อยจรวดและยาน รวมทั้งจรวดบูสเตอร์ด้วย ทำให้ยางไม่ยืดหยุ่น เมื่อได้ปล่อยยาน แก็สความร้อนสูงได้รั่วออกมาและรวมตัวกับเปลวไฟที่ไอพ่นของบูสเตอร์ จึงทำให้เกิดไฟลุกไหม้จรวด และเมื่อถังเชื้อเพลิงสีส้ม(Fule Tank : ET)ได้ถูกความร้อนจากจรวดตัวขวา ทำให้เกิดการระเบิดขึ้นเป็นลูกไฟขนาดยักษ์บนฟ้า ยานได้แตกเป็นส่วน ๆ จนตกสู่ทะเล ซึ่งในขณะที่ยานระเบิดนั้น ลูกเรือในยานยังไม่เสียชีวิตจนกระทั่งห้องโดยสารตกสู่ทะเล
กระสวยอวกาศเอนเดฟเวอร์

กระสวยอวกาศเอนเดฟเวอร์  เป็นกระสวยอวกาศลำที่ 5 ขององค์การนาซา สหรัฐอเมริกา หมายเลขประจำยาน คือ OV-105 (กระสวยอวกาศลำอื่นได้แก่ "ดิสคัฟเวอรี" และ "แอตแลนติส") เ"อนเดฟเวอร์"เป็นกระสวยอวกาศที่นาซาสร้างขึ้นใช้งานเป็นลำสุดท้าย
"เอนเดฟเวอร์" สร้างขึ้นมาเพื่อใช้ทดแทนกระสวยอวกาศชาเลนเจอร์ ในวันที่ 31 กรกฎาคม พ.ศ. 2530 (ค.ศ. 1987) เริ่มบินครั้งแรกในวันที่ 7 พฤษภาคม พ.ศ. 2535 (ค.ศ. 1992) ในภารกิจที่ ยานอินเดฟเวอร์ได้รับเลือกให้ปฏิบัติภารกิจสำคัญมากมาย เช่น ปล่อยดาวเทียม เชื่อมต่อกับสถานีอวกาศเมียร์ของรัสเซีย และลำเลียงชิ้นส่วนของสถานีอวกาศนานาชาติ
กระสวยอวกาศเอนเดฟเวอร์ปฏิบัติภารกิจสุดท้ายคือ STS-134 วันที่ 16 พฤษภาคมพ.ศ. 2554 ถึงวันที่ 1 มิถุนายน พ.ศ. 2554 และกระสวยอวกาศลำนี้ถูกปลดประจำการแล้ว
สถานะปัจจุบัน.
นาซ่าปลดประจำการ
การบิน.
ยานเอนเดฟเวอร์ได้ปฏิบัติภารกิจมาแล้วรวม 24 ภารกิจ (ครั้งล่าสุด วันที่ 2 สิงหาคม พ.ศ. 2553) รวมเวลาอยู่ในอวกาศเป็นเวลา 280 วัน 9 ชั่วโมง 39 นาที 44 วินาที มีระยะการเดินทางรวม 166,003,247 กิโลเมตร หรือ 103,149,636 ไมล์
อุมัร อัชชะรีฟ

อุมัร อัชชะรีฟ (10 เมษายน ค.ศ. 1932 – 10 กรกฎาคม ค.ศ. 2015) มีชื่อเดิมว่า มีเชล ยูเซฟ ดิมีตรี แชลฮูบ  เป็นนักแสดงชาวอียิปต์ ได้รับการยอมรับให้เป็นนักแสดงชายชาวอียิปต์ที่ยิ่งใหญ่และประสบความสำเร็จมากที่สุด โดยเขามีผลงานการแสดงอย่างต่อเนื่องยาวนานมากกว่า 50 ปี ทั้งในประเทศอียิปต์, สหรัฐอเมริกา, สหราชอาณาจักร, ฝรั่งเศส และ ประเทศอิตาลี ได้รับรางวัลลูกโลกทองคำ 3 ครั้ง และได้รับรางวัลเซซาร์ 1 ครั้ง รวมทั้งยังเคยได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม ในปี ค.ศ. 1963
อุมัร อัชชะรีฟ มีชื่อเสียงและประสบความสำเร็จอย่างสูงจากบทบาท "ชะรีฟ อัลคาริช" ในภาพยนตร์มหากาพย์เรื่อง "ลอเรนซ์แห่งอาราเบีย" (ค.ศ. 1962) ที่ทำให้เขาได้รับรางวัลลูกโลกทองคำถึง 2 สาขา ได้แก่สาขานักแสดงหน้าใหม่ยอดเยี่ยม และสาขานักแสดงสมทบชายยอดเยี่ยม รวมทั้งได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม ก่อนจะได้รับรางวัลลูกโลกทองคำเป็นครั้งที่ 3 จากภาพยนตร์เรื่อง "ด็อกเตอร์ชิวาโก" (ค.ศ. 1965) นอกจากนี้ยังมีผลงานเด่นในภาพยนตร์เรื่องอื่นๆ เช่น "บันไดดาว" (ค.ศ. 1968), "ขุมทองแม็คเคนน่า" (ค.ศ. 1969), "สายเลือด" (ค.ศ. 1979)
อุมัร อัชชะรีฟเกิดที่เมืองอะเล็กซานเดรีย ประเทศอียิปต์ ในครอบครัวที่นับถือศาสนาคริสต์นิกายโรมันคาทอลิก เชื้อสายเลบานอน เดิมชื่อว่า มีแชล ดิมีตรี แชลฮุบ (Michael Dimitri Shalhoub) จบการศึกษาจากมหาวิทยาลัยไคโร เข้าสู่วงการแสดงตั้งแต่ปี ค.ศ. 1953 สมรสกับฟาเตน ฮามามะห์ นักแสดงที่มีชื่อเสียงชาวอียิปต์ ในปี ค.ศ. 1954 เขาเปลี่ยนไปนับถือศาสนาอิสลาม และเปลียนชื่อเป็น อุมัร อัชชะรีฟ มาตั้งแต่นั้น โดยเขาเป็นปู่โดยทางสายเลือดกับอุมัร ชะรีฟ จูเนียร์ นักแสดง, นายแบบ, นักเขียน และนักเคลื่อนไหวชาวแคนาดา และวันที่ 10 กรกฎาคม 2015 เสียชีวิตขณะอายุ 83 ปี
เป่าชาน (มณฑลยูนนาน)

เป่าซาน  หรือเดิมชื่อว่า หย่งชาง  เป็นนครระดับจังหวัดทางตะวันตกของมณฑลยูนนาน สาธารณรัฐประชาชนจีน เป่าซานเป็นเขตเมืองที่ใหญ่เป็นอันดับสองในยูนนานตะวันตกรองจากต้าหลี่
เป่าชานตั้งอยู่ระหว่างเขตแดนประเทศพม่าและแม่น้ำหลานชาง (หรือแม่น้ำโขง) มีอาณาเขตติดต่อกับรัฐของพม่า ได้แก่ รัฐกะชีนทางตะวันตกเฉียงเหนือ และรัฐชานทางทิศใต้ มีแม่น้ำลู่เจียง (หรือแม่น้ำสาละวิน) ไหลผ่านกลางจังหวัดจากเหนือลงใต้
เขตการปกครอง.
จังหวัดเป่าชานแบ่งการปกครองออกเป็น 5 เขต, 1 นครระดับอำเภอ และ 3 อำเภอ
อฺวี้ซี

อฺวี้ซี  เป็นนครระดับจังหวัดหนึ่งในทางตอนกลางของมณฑลยูนนาน สาธารณรัฐประชาชนจีน ศูนย์กลางการปกครองอยู่ที่เขตหงถ่า อฺวี้ซีห่างจากคุนหมิงไปทางทิศใต้ประมาณ กิโลเมตร
ประวัติศาสตร์.
เมืองอฺวี้ซีก่อตั้งขึ้นเมื่อปี ค.ศ. 960 ในเวลานั้นมณฑลยูนนานยังไม่ได้เป็นส่วนหนึ่งของประเทศจีน เมืองอฺวี้ซีครั้งหนึ่งเคยเป็นพื้นที่ใจกลางของมณฑลยูนนานในสมัยก่อนราชวงศ์ฉิน (ก่อน 221 ปีก่อน ค.ศ.) ต่อมาในสมัยราชวงศ์ฮั่นตะวันตก (206 ปีก่อน ค.ศ. – ค.ศ. 24) ได้เป็นส่วนหนึ่งของมณฑลอี้ (อี้โจว) และได้เปลี่ยนแปลงเขตพื้นที่ทั้งแยกและรวมเรื่อยมา จนในปี ค.ศ. 1997 อฺวี้ซีได้กลายเป็นนครระดับจังหวัดของสาธารณรัฐประชาชนจีน
ภูมิศาสตร์.
อฺวี้ซีตั้งอยู่ทางตอนกลางของมณฑลยูนนาน ห่างจากคุนหมิงซึ่งเป็นเมืองเอกของมณฑลไปทางใต้ประมาณ อฺวี้ซีตั้งอยู่บนที่ราบสูงยูนนาน–กุ้ยโจวเช่นเดียวกับพื้นที่ทางตอนกลางและทางตะวันออกของมณฑล ทั้งจังหวัดมีพื้นที่ 15,285 ตารางกิโลเมตร และมีประชากรประมาณ 2.5 คน
ใกล้กับตัวเมืองอฺวี้ซีมีทะลเสาบฝู่เซียน ทะเลสาบน้ำจืดที่ลึกที่สุดอันดับ 2 ในประเทศจีน ที่ที่มีการค้นพบซากดึกดำบรรพ์โบราณ ซึ่งขณะนี้อยู่ในพิพิธภัณฑ์อฺวี้ซี นอกจากนี้ ยังมีทะเลสาบอื่น ๆ ในจังหวัด ได้แก่ ทะเลสาบซิงยฺหวิน ทะเลสาบฉี่ลู่ และทะเลสาบหยางจง
ประชากร.
ตามข้อมูลการสำรวจสำมะโนประชากรในปี ค.ศ. 2010 เมืองอฺวี้ซีมีประชากรทั้งหมด 2,303,511 คน แบ่งเป็นผู้ชาย 1,181,277 คน และผู้หญิง 1,122,234 คน โดยมีชาวฮั่น 1,560,279 คน คิดเป็น 67.73% ของประชากรทั้งเมือง
เขตปกครอง.
อฺวี้ซีแบ่งเขตการปกครองออกเป็น 2 เขต, 1 นคร, 3 อำเภอ, และ 3 อำเภอปกครองตนเอง โดยประกอบไปด้วย
เจาทง

เจาทง  เป็นนครระดับจังหวัดแห่งหนึ่ง ตั้งอยู่บริเวณมุมทางตะวันออกเฉียงเหนือของมณฑลยูนนาน สาธารณรัฐประชาชนจีน ติดกับมณฑลกุ้ยโจวทางทิศใต้และตะวันออกเฉียงใต้ และติดกับมณฑลเสฉวนทางทิศตะวันออกเฉียงเหนือ เหนือ และตะวันตก
เขตการปกครอง.
เจาทงแบ่งออกเป็น 1 เขต 1 นครระดับอำเภอ และ 9 อำเภอ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ผูเอ่อร์

ผูเอ่อร์  เป็นนครระดับจังหวัดแห่งหนึ่งในตอนใต้ของมณฑลยูนนาน สาธารณรัฐประชาชนจีน ชื่อเมืองผูเอ่อร์มีมาตั้งแต่ปี ค.ศ. 1729 ต่อมาได้เปลี่ยนเป็น ซือเหมา ในปี ค.ศ. 1950 หลังจากการปฏิวัติคอมมิวนิสต์ แต่ได้กลับมาใช้ชื่อ ผูเอ่อร์ เหมือนเดิมในปี ค.ศ. 2007 และให้เขตเมืองที่เป็นศูนย์กลางการบริหารของผูเอ่อร์ชื่อว่า เขตซือเหมา ซึ่งเป็นชื่อเดิมของจังหวัด การเปลี่ยนชื่อนี้ส่งผลต่อขนาดพื้นที่การผลิตชาผูเอ่อร์ ผลิตภัณฑ์หลักของภูมิภาค ในปี ค.ศ. 2007 ราคาชาผูเอ่อร์ตกต่ำครั้งใหญ่ เป็นเหตุทำให้เศรษฐกิจในจังหวัดอยู่ในวิกฤตอย่างรุนแรง แต่ราคาก็ได้ฟื้นตัวในเวลาต่อมา และยังคงมีส่วนสำคัญในการสร้างรายได้ในจังหวัด
ภูมิศาสตร์.
ผูเอ่อร์ตั้งอยู่ทางใต้ของมณฑลยูนนาน มีแม่น้ำโขงไหลผ่านทางตะวันตกของจังหวัด (ในประเทศจีนเรียกว่าแม่น้ำหลานชาง) มีอาณาเขตติดต่อกับยูวีซีทางทิศตะวันออกเฉียงเหนือ หงเหอทางทิศตะวันออก สิบสองปันนาทางทิศใต้ หลินชางทางทิศตะวันตกเฉียงเหนือ และต้าหลี่กับฉู่สยงทางทิศเหนือ รวมทั้งติดต่อกับจังหวัดเดี่ยนเบียนของประเทศเวียดนาม แขวงพงสาลีของประเทศลาว และรัฐฉานของประเทศพม่า ทำให้เป็นจังหวัดเดียวในมณฑลยูนนานที่มีพรมแดนติดทั้งสามประเทศ ภูมิประเทศเป็นเทือกเขาครอบคลุมพื้นที่ร้อยละ 98.3% ของจังหวัด เช่นเดียวกับพื้นที่ส่วนมากของมณฑล ผูเอ่อร์มีความสูงจากระดับน้ำทะเลตั้งแต่ 376 เมตร ถึง 3,306 เมตร
จำนวนเกือบเต็ม

ในทางคณิตศาสตร์ จำนวนเกือบเต็ม  หมายถึงจำนวนอตรรกยะที่มีค่าใกล้เคียงกับจำนวนเต็มมาก จำนวนเกือบเต็มที่เป็นที่รู้จักกันดี ได้แก่ กำลังสูง ๆ ของอัตราส่วนทอง <math>\scriptstyle \varphi\, =\, 1.61803\,39887\dots</math> เช่น
<math>\varphi^{17} = 3571.000280\dots\, </math>
<math>\varphi^{18} = 5777.999827\dots\, </math>
<math>\varphi^{19} = 9349.000107\dots\, </math>
หรือจำนวนฮีกเนอร์ เช่น
<math>e^{\pi \sqrt{43}} = 884736743.99977\dots\. </math>
<math>e^{\pi \sqrt{67}} = 147197952743.9999986\dots\. </math>
<math>e^{\pi \sqrt{163}}= 262537412640768743.99999999999925\dots\.</math>
นอกจากนี้ ยังมีจำนวนเกือบเต็มอื่น ๆ ที่เกิดจากค่าคงตัวต่าง ๆ เช่น ค่าพาย และ ค่าอี ได้แก่
<math>e^\pi - \pi = 19.999099979\dots\.</math>
จำนวนปิโซ-วิชยรฆวัน

จำนวนปิโซ-วิชยรฆวัน หรือ จำนวนปิโซ  ในทางคณิตศาสตร์ เป็นจำนวนพีชคณิตที่มีค่ามากกว่า 1 แต่สังยุคทุกตัวมีค่าสัมบูรณ์น้อยกว่า 1
ตัวอย่างเช่น ถ้า α เป็นจำนวนอตรรกยะดีกรีสอง จะมีสังยุคเพียวตัวเดียว คือ α' ซึ่งเกิดจากการเปลี่ยนเครื่องหมายของรากใน α จาก <math>\alpha = a + b \sqrt d</math> เป็น <math>\alpha' = a - b \sqrt d</math>
ซึ่งเงื่อนไขการเป็นจำนวนปิโซ-วิชยรฆวันคือ <math>\alpha > 1</math> และ <math>-1 < \alpha'< 1</math>
เราพบว่า อัตราส่วนทอง φ สอดคล้องกับเงื่อนไขดังกล่าว เนื่องจาก
<math>\varphi = \frac{1 + \sqrt 5}{2} > 1</math>
และ
<math>-1 < \varphi' = \frac{1 - \sqrt 5} 2 < 1</math>
ผลบวกของกำลังของจำนวนปิโซ-วิชยรฆวัน และกำลังของสังยุคจะมีค่าเป็นจำนวนเต็ม ดังนั้น เราจึงสามารถสร้างจำนวนเกือบเต็มขึ้นจากกำลังสูง ๆ ของจำนวนปิโซ-วิชยรฆวันได้
จำนวนที่มีค่าน้อยที่สุดคือรากที่เป็นจำนวนจริงของพหุนาม <math>x^3-x-1</math> หรือมีค่าประมาณ 1.324718 ซึ่งรู้จักกันในชื่อ จำนวนพลาสติก
รายชื่อจำนวนปิโซ-วิชยรฆวัน.
จำนวนปิโซ-วิชยรฆวัน ที่มีค่าน้อยกว่าอัตราส่วนทอง มีทั้งหมด 38 จำนวน ดังนี้
อัตราส่วนเงิน

อัตราส่วนเงิน  หรือเขียนแทนด้วย <math>\delta_S</math> เป็นค่าคงตัวทางคณิตศาสตร์ มีค่าเท่ากับ 
<math>\delta_S = 1 + \sqrt{2} \approx 2.414\, 213\, 562\, 373\, 095\, 048\, 801\, 688\, 724\, 210</math>
หรือสามารถเขียนในได้รูปเศษส่วนต่อเนื่องคือ
<math>
\delta_S = 2 + \cfrac{1}{2 + \cfrac{1}{2 + \cfrac{1}{2 + \ddots}}}\,
</math>
จำนวนอะเลฟ

จำนวนอะเลฟ  ในทางคณิตศาสตร์ ใช้บ่งบอกถึงขนาดของอนันต์ โดยเขียนแทนด้วยตัวอะลิฟ (ℵ) ซึ่งยืมมาจากอักษรฮีบรู โดยที่เกออร์ค คันทอร์คือนักคณิตศาสตร์ที่ริเริ่มคิดค้นจำนวนอะเลฟขึ้นมาใช้เป็นคนแรก
อนันต์ที่มีขนาดเล็กที่สุด เป็นขนาดของเซตของจำนวนเต็ม เรียกว่า <math>\aleph_0</math>(อะเลฟศูนย์) อนันต์ที่มีขนาดเป็นลำดับถัดมาเรียกว่า <math>\aleph_1</math>ตามด้วย <math>\aleph_2</math>เรื่อยไป ด้วยวิธีการนี้ สามารถนิยามจำนวนอะเลฟ <math>\aleph_\alpha</math>สำหรับจำนวนเชิงอันดับที่ <math>\alpha</math>ใด ๆ
อนันต์ที่แสดงโดยจำนวนอะเลฟ เป็นแนวคิดที่ต่างจากอนันต์ที่แทนด้วยสัญลักษณ์ ∞ ในพีชคณิตหรือแคลคูลัส ซึ่งใช้ในการแสดงลิมิตของเส้นจำนวนหรือลำดับไดเวอร์เจนท์ ในขณะที่จำนวนอะเลฟแสดงขนาดของเซต.
จำนวนกราแฮม

จำนวนกราแฮม  ตั้งชื่อตามชื่อของ โรนัลด์ กราแฮม เป็นจำนวนที่ได้รับการรับรองจากกินเนสส์บุ๊คว่าเป็นจำนวนที่มีค่ามากที่สุดเท่าที่เคยใช้ในบทพิสูจน์ทางคณิตศาสตร์
นิยามของจำนวนกราแฮม.
จำนวนกราแฮม สามารถนิยามโดยใช้สัญลักษณ์ลูกศรของคนูธได้ว่า
<math>
\left.
 G &=&3\underbrace{\uparrow \uparrow \cdots\cdots\cdots\cdots\cdots \uparrow}3 \\
 & &3\underbrace{\uparrow \uparrow \cdots\cdots\cdots\cdots \uparrow}3 \\
 & &\underbrace{\qquad\;\; \vdots \qquad\;\;} \\
 & &3\underbrace{\uparrow \uparrow \cdots\cdot\cdot \uparrow}3 \\
 & &3\uparrow \uparrow \uparrow \uparrow3
</math>
โดยที่ "ลูกศร" ของแต่ละชั้น (layer) มีจำนวนเท่ากับค่าของชั้นที่อยู่ถัดลงมา เมื่อเริ่มต้นจากชั้นบนสุด (ชั้นที่ 64) สามารถอธิบายเป็นสูตรทางคณิตศาสตร์ได้ดังนี้
<math>G = g_{64},\text{ where }g_1=3\uparrow\uparrow\uparrow\uparrow 3,\ g_n = 3\uparrow^{g_{n-1}}3,</math>
ปัญหาของกราแฮม.
จำนวนกราแฮมมีที่มาจากปัญหาของกราแฮม ดังนี้
พิจารณาลูกบาศก์ n มิติ เชื่อมจุดยอดทุกคู่ให้เกิดกราฟสมบูรณ์ที่มีจุดยอด <math>2^n</math> จุด จากนั้นระบายสีเส้นเชื่อมทุกเส้นด้วยสี 2 สี ค่าของ "n" ที่น้อยที่สุดเป็นเท่าไรที่จะต้องเกิดกราฟสมบูรณ์ที่มีจุดยอด 4 จุดซึ่งอยู่บนระนาบเดียวกันและทุกเส้นเชื่อมมีสีเดียวกัน
อย่างไรก็ตาม ยังไม่มีใครค้นพบคำตอบของปัญหาข้อนี้ ในปี 1971 กราแฮมกับรอธส์ไชลด์ ได้พิสูจน์ว่าคำตอบของปัญหา "N*" จะต้องเป็นไปตาม 6 ≤ "N*" ≤ "N" เมื่อ "N" เป็นจำนวนค่ามากที่เท่ากับ <math>F^7(12) = F(F(F(F(F(F(F(12)))))))</math> เมื่อ <math>F(n) = 2\uparrow^n 3</math> ตามสัญกรณ์ลูกศรของคนูธ หากใช้สัญกรณ์ลูกศรขวาของคอนเวย์ "N" มีค่าระหว่าง 4 → 2 → 8 → 2 กับ 2 → 3 → 9 → 2 ต่อมาในปี 2014 ขอบเขตบนถูกลดลงเหลือ <math>N' = 2\uparrow\uparrow\uparrow6</math> ส่วนขอบเขตล่างเพิ่มเป็น 11 ในปี 2003 และ 13 ในปี 2008
สำหรับจำนวนกราแฮม "G" เป็นขอบเขตบนที่มีค่ามากยิ่งกว่า "N" ถูกค้นพบโดยกราแฮม และต่อมาได้ตีพิมพ์โดยมาร์ติน การ์ดเนอร์ ใน Scientific American ทำให้เป็นที่รู้จักมากกว่า
จำนวนสกีว

จำนวนสกีว  ตั้งชื่อตามชื่อของ สแตนลีย์ สกีว นักคณิตศาสตร์ชาวแอฟริกาใต้ หมายถึงเลขที่มีค่ามากเลขใดเลขหนึ่งที่สกีวพิสูจน์ว่าเป็นขอบเขตบนของจำนวนนับ "x" ที่มีค่าน้อยที่สุด ซึ่ง
<math>\pi(x) - li(x) > 0</math>
เมื่อ π(x) เป็นฟังก์ชันนับจำนวนเฉพาะ และ li("x") เป็นฟังก์ชันลอการิทึมอินทิกรัล ปัจจุบันนักคณิตศาสตร์ทราบว่า กราฟของ π(x) กับ li("x") มีจุดตัดใกล้ค่า <math>e^{727.95133} < 1.397 \times 10^{316}</math> แต่ไม่ทราบว่าเป็นค่าน้อยสุดหรือไม่
ประวัติ.
จอห์น เอเดนเซอร์ ลิตเติลวูด หัวหน้างานวิจัยของสกีว พิสูจน์ในปี 1914 ว่าจำนวน "x" ดังกล่าวมีอยู่จริง (แสดงว่าต้องมีค่า "x" บางค่าที่น้อยที่สุด) และยังพบอีกว่า π(x) - li("x") สลับค่าระหว่างบวก-ลบ เป็นอนันต์ครั้ง ซึ่งในขณะนั้น ตัวเลขทั้งหมดที่น้อยพอจะตรวจสอบได้ล้วนให้ π(x) < li("x") ทั้งสิ้น แสดงว่า "x" ดังกล่าวต้องมีค่าสูงมากพอควร อย่างไรก็ตามลิตเติลวูดพิสูจน์แค่การมีอยู่ "x" แต่ไม่ได้ให้ตัวอย่างค่า "x" ไว้
ต่อมาในปี 1933 สกีวจึงได้พิสูจน์ว่่า ถ้าสมมติฐานของรีมันน์เป็นจริง จะมีจำนวน "x" ที่ π(x) - li("x") < 0 ไม่เป็นจริงซึ่ง "x" น้อยกว่า
<math>e^{e^{e^{79}}} < 10^{10^{10^{34}}}</math>
และในปี 1955 สกีวพิสูจน์โดยไม่ใช้สมมติฐานของรีมันน์ว่าจะต้องมี "x" ที่น้อยกว่า
<math>e^{e^{e^{e^{7.705}}}} < 10^{10^{10^{964}}}</math>
กระสวยอวกาศโคลัมเบีย

กระสวยอวกาศโคลัมเบีย (Orbiter Vehicle Designation: OV-102) เป็นกระสวยอวกาศลำแรกที่ใช้งานจริงของนาซา ซึ่งภารกิจแรกในเที่ยวบิน STS-1 เมื่อวันที่ 12 เมษายน ถึง 14 เมษายน ในปี พ.ศ. 2524 (ค.ศ.1981) จนมาถึงวันที่ 1 กุมภาพันธ์ พ.ศ. 2546 กระสวยอวกาศโคลัมเบียได้เกิดอุบัติเหตุระเบิดขึ้นเหนือรัฐเท็กซัสขณะกลับสู่โลก หลังภารกิจครั้งที่ 28 เสร็จสิ้น ทำให้ลูกเรือในยานทั้ง 7 คนเสียชีวิต
ประวัติ.
การสร้างยานโคลัมเบียเริ่มต้นขึ้นในปี พ.ศ. 2518 ที่ ในเมือง รัฐแคลิฟอร์เนีย โคลัมเบียเป็นชื่อตั้งตามหลังจากเรือใบ ของฐานเรือใบเมือง โดยกัปตันเรือ ชาวอเมริกันได้ทำการเดินทางสำรวจแปซิฟิกตะวันตกเฉียงเหนือและเป็นชาวอเมริกันคนแรกที่ใช้เรือใบสำรวจของโลก และชื่อจากโมดูลสั่งการของยาน"อพอลโล 11" หลังสร้างยานเสร็จยานได้ถูกส่งมาที่ศูนย์อวกาศจอห์น เอฟ. เคนเนดี ในวันที่ 25 มีนาคม พ.ศ. 2522 สู่การเตรียมยิงปล่อยครั้งแรก ในวันที่ 19 มีนาคม พ.ศ. 2524 ในระหว่างเตรียมทดสอบ ground ได้มีสองคนงานเกิดการสลบจากการขาดอากาศขณะที่กำลังทำการล้างไนโตรเจน จนทำให้ทั้งสองเสียชีวิต
ในปี พ.ศ. 2526 (ค.ศ. 1983) ยานโคลัมเบียได้เข้าร่วมปฏิบัติภารกิจลำกับสอง (ในตอนนั้นมีนักท่องอวกาศหกคน หนึ่งในนั้นเป็นนักท่องอวกาศต่างชาติบนกระสวยอวกาศคือ และเมื่อมีการนำดิสคัฟเวอรีและ แอตแลนติสเข้ามาร่วม โคลัมเบียจึงไม่ได้ถูกนำมาใช้เป็นเวลาสามปี
"โคลัมเบีย"ได้กลับสู่อวกาศในวันที่ 12 มกราคม พ.ศ. 2529 ซึ่งถูกปล่อยในเที่ยวบิน ในภารกิจนี้มี Dr. กับ สมาชิกของสภาผู้แทนราษฎรแห่งสหรัฐอเมริกา ลองไปอวกาศด้วย
ต่อมาของภารกิจกระสวยถูกให้"ชาเลนเจอร์"ปฏิบัติ โดยกำหนดวันปล่อยในวันที่ 28 มกราคม พ.ศ. 2529 (ค.ศ.1986) 10 วันหลังเที่ยวบิน ถึงสู่โลก ภารกิจสิ้นสุดเมื่อเกิดการระเบิดหลังจากปล่อย จนเป็นปัญหากับตารางเวลากระสวยของนาซายุ่งเหยิง และ"โคลัมเบีย" จึงไม่ได้บินอีกครั้งตั้งแต่ 2532 (ในเที่ยวบิน) ซิ่งหลังจากมันกลับเข้าที่โรงเก็บกระสวยอวกาศ
เที่ยวบิน STS-93 ถูกปล่อยในวันที่ 23 กรกฎาคม พ.ศ. 2542 (ค.ศ. 1999) โดยมีผู้สั่งการคือ Lt. Col. 
เที่ยวบิน.
กระสวยอวกาศโคลัมเบียใช้ปฏิบัติภารกิจมาแล้ว 28 ครั้ง รวมเวลาในอวกาศ 300.74 วัน โคจรรอบโลก 4,808 รอบ เป็นระยะเดินทางรวม 201,497,772 กิโลเมตร
โคลัมเบียไม่ได้ถูกใช้งานเทียบท่าสถานีอวกาศใน โครงการกระสวยอวกาศ–เมียร์ (Shuttle-Mir) และโครงการสถานีอวกาศนานาชาติ เช่นเดียวกับ ชาเลนเจอร์ ซึ่งประสบอุบัติเหตุก่อน และกระสวยอวกาศเอนเทอร์ไพรซ์ ซึ่งยังไม่เคยถูกใช้งานในอวกาศ
ขณะที่กระสวยดิสคัฟเวอรี แอตแลนติส และ เอนเดฟเวอร์ เคยใช้ติดต่อกับสถานีอวกาศทั้งหมด
 "ดูบทความหลักที่ โศกนาฏกรรมกระสวยอวกาศโคลัมเบีย"
พรีเซนต์ (ภาพยนตร์)

พรีเซนต์ (; โรมาจิ: "Presents ~Aikagi~") เป็นภาพยนตร์ญี่ปุ่น ผลงานการกำกับโดยอะสะโกะ ฮิวกะ จากหนังสือ ผลงานการเขียนของมิตสึโยะ คาคุตะ (Mitsuyo Kakuta) ออกฉายในวันที่ 9 ธันวาคม ปี พ.ศ. 2549 ณ ประเทศญี่ปุ่น
เนื้อเรื่อง.
เป็นเรื่องราวของคู่รักคู่หนึ่งที่ไม่สมหวังกันอีกต่อไป ในขณะที่ฝ่ายหญิงก็ยังคงคิดถึงคืนวันเก่า ๆ ที่ดีอยู่
ไคลแม็กซ์ จัมป์

ไคลแม็กซ์ จัมป์  เป็นชื่อเพลงเปิดเรื่องของมาสค์ไรเดอร์เดนโอ โดยเพลงนี้ได้ถูกทำในรูปแบบต่างด้วยกัน
Climax Jump.
ไคลแม็กซ์ จัมป์ เป็นซิงเกิลที่ 13 ของวง Attack All Around ซึ่งเพลงนี้เป็นเพลงเปิดจากเรื่องมาสค์ไรเดอร์เดนโอออกจำหน่ายวันที่ 21 มีนาคม ค.ศ. 2007
Climax Jump DEN-LINER form.
Climax Jump DEN-LINER form เป็นซิงเกิลที่ 6 จากเรื่อง มาสค์ไรเดร์เดนโอโดยผู้ที่ร้องเป็นอิมาจินทั้ง 4 โมโมทารอส　(เซกิ โทคิฮิโกะ), อุราทารอส (ยูสะ โคจิ), คินทารอส (เทราโซมะ มาซากิ), ริวทารอส (ซึซึมุระ เคนอิจิ) โดยเพลงนี้ดัดแปลงจากเพลง Climax Jump และแปลงทำนองใหม่และเพิ่มเนื้อร้องอีกด้วย